stanford-oval/wikipedia huggingface dataset:
Odd-Bjørn Hjelmeset

| Odd–Bjørn Hjelmeset |
| --- | --- |
 Hjelmeset Tukholmassa vuonna 2007
Henkilötiedot
Syntynyt: 6. joulukuuta 1971 (ikä 52) Nordfjordeid, Norja
Uran tiedot
Pituus:  180 cm
Seura:  Fjellhug/Vereide IL
Laji:  maastohiihto ja yleisurheilu 
Maailmancup
Kaudet:  1993–2012
Voitot:  8
Palkintokorokkeella:  19
 Tietolaatikko päivitetty 1. joulukuuta 2014 
| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Hopeaa | Vancouver 2010 | 4×10 km viesti |  |
|  Pronssia | Salt Lake City 2002 | 50 km (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | 4×10 km viesti |  |
|  Kultaa | Oberstdorf 2005 | 4×10 km viesti |  |
|  Kultaa | Sapporo 2007 | 50 km (p) |  |
|  Kultaa | Sapporo 2007 | 4×10 km viesti |  |
|  Kultaa | Liberec 2009 | 4×10 km viesti |  |
|  Pronssia | Oberstdorf 2005 | 50 km (p) |  |
|  Pronssia | Lahti 2001 | 15 km (p) |  |
|  Pronssia | Ramsau 1999 | 10 km (p) |  |
Odd-Bjørn Hjelmeset (s. 6. joulukuuta 1971 Nordfjordeid, Norja) on norjalainen maastohiihtäjä, joka tunnetaan erityisesti perinteisen hiihtotavan taitajana. Vapaalla hiihtotavalla hän ei ole yltänyt vastaaviin saavutuksiin.
Vuoden 1999 MM-hiihdoissa Ramsaussa Hjelmeset saavutti pronssia kymmenen kilometrin perinteisen hiihtotavan kilpailussa. Kaksi vuotta myöhemmin Lahden MM-hiihdoissa hän voitti viestikultaa yhdessä Frode Estilin, Thomas Alsgaardin ja Tor Arne Hetlandin kanssa sekä henkilökohtaisessa 15 kilometrin perinteisen hiihtotavan kilpailussa pronssia.
Vuoden 2002 talviolympialaisissa Salt Lake Cityssä Hjelmeset hiihti pronssille 50 kilometrin perinteisen tyylin kisassa. Vuoden 2005 Oberstdorfin MM-hiihdoissa hän saavutti toisen viestimaailmanmestaruutensa Estilin, Lars Bergerin ja Tore Ruud Hofstadin kanssa sekä saavutti 50 kilometrillä pronssia. Vuoden 2007 Sapporon MM-kisoissa Hjelmeset voitti 50 kilometrin perinteisen tyylin kisan loppukirikamppailussa Estiliä vastaan. Liberecin MM-kilpailuissa 2009 hän hiihti toisen osuuden kultaa voittaneessa Norjan viestijoukkueessa. Vancouverin olympialaisissa 2010 Hjelmeset hiihti toisen osuuden Norjan hopeaa saavuttaneessa viestijoukkueessa.
Maailmancupissa Hjelmeset on voittanut kahdeksan osakilpailua, ollut viisi kertaa toinen ja kuusi kertaa kolmas (1. joulukuuta 2014). Kaudella 1999–2000 hän sijoittui sprintticupissa toiseksi ja kokonaiskilpailussa kolmanneksi.
Seuratasolla Hjelmeset edustaa Fjellhug/Vereide IL:ää.
Nummenjoki (Lohja)

Nummenjoki on Lohjalla entisessä Nummen kunnassa sijaitseva joki, joka saa alkunsa Somerniemen Oinasjärvestä. Nummenjoki laskee Pitkäjärveen ja järven eteläpäästä se jatkaa virtaamista kohti itää. Nummenjokeen yhtyy Pusulanjoki kuivatetun Hyvelänjärven kohdalla. Joki jatkaa virtaamista Saukkolan halki Musterpyy -järven kautta laskien lopulta Lohjanjärveen.
Nummenjoki kuuluu osaksi valtakunnallisesti merkittävää Nummenjoen-Pusulanjoen viljelyslaakso -maisema-aluetta. Joessa sijaitsee koskessa Oinolan kylässä Nummen ja Oinolan kylämyllyjen paikat.
Nummenharju

Nummenharju on asuinalue Tuusulassa. Se sijaitsee kilometrin päässä Hyrylästä pohjoiseen. Nummenharjua rakennettiin 1990-luvun loppupuolella entiselle soranottopaikalle, ja siellä pidettiin asuntomessut vuonna 2000. Se on Tuusulan kalleinta asuinaluetta ja koostuu lähinnä omakotitaloista.
Elokuvassa Nousukausi alue esitti elokuvan päähenkilöiden Jannen ja Katrin asuinpaikkaa Espoon Westendissä.
Nummen uusi pappila

| Nummen uusi pappila> Nummen pappila |
| --- | --- |
Sijainti:  Nummen kirkonkylä, Nummi, Uusimaa
Koordinaatit:  60°23'33.4"N 23°52'54.0"E
Rakennustyyppi:  Pappila
Valmistumisvuosi:  1953
Suunnittelija:  Rakennustoimisto Heikki Siikonen
Julkisivumateriaali:  Rappaus
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pappila Nummella, UudellamaallaMalline:SHORTDESC:Pappila Nummella, Uudellamaalla
Nummen uusi pappila on Nummella, Uudellamaalla sijaitseva pappila, joka on valmistunut vuonna 1953 rakennustoimisto Heikki Siikosen laatimien suunnitelmien mukaan. Nummella sijaitsee myös vanha pappila Jättölän kylässä. Nykyisin Nummen uusi pappila toimii yksityisasuntona. Pappilassa on sijainnut ennen Nummen kirkkoherranvirasto.
Nummen uusi pappila on rapattu, kaksikerroksinen rakennus, joka edustaa 1950-luvun tyypillistä arkkitehtuuria. Tästä muistuttavat muun muassa sisäänkäynnin liuskekiviset detaljit. Pappila sijaitsee Nummen kirkonkylässä, Nummen pitäjänmakasiineja vastapäätä ja pappilalta aukeaa näkymä Pitkäjärvelle.
Olav Sunde

| Mitalit | Mitalit | Mitalit |  |
| --- | --- | --- | --- |
|  Olav Sunde |  Olav Sunde |  Olav Sunde |  |
Maa:   Norja
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | keihäänheitto |  |
Olav Sunde (17. elokuuta 1903 Oslo – 10. marraskuuta 1985 Oslo) oli norjalainen keihäänheittäjä.
Hän voitti pronssia vuoden 1928 kesäolympialaisissa Amsterdamissa. Hän voitti uransa aikana yhdeksän Norjan mestaruutta vuosina 1927–1937.
Olav Magne Dønnem

Olav Magne Dønnem
Olav Magne Dønnem (s. 21. marraskuuta 1980 Øvre Surnadal) on norjalainen entinen mäkihyppääjä.
Dønnem voitti Continental Cupin kokonaiskilpailun kaudella 2003–2004. Hän voitti kauden aikana kaksi osakilpailua ja oli palkintokorokkeella kaikkiaan seitsemän kertaa. Samalla kaudella hän hyppäsi silloisen Vikersundin lentomäen mäkiennätyksen, 214 metriä. Maailmancupissa hänen parhaaksi osakilpailusijoituksekseen jäi neljäs sija Tšekin Harrachovissa käydyssä kilpailussa vuonna 1998. Kaikkiaan hän osallistui 46:een maailmancupin osakilpailuun.
Arvokisoissa Dønnemin paras sijoitus on 19. sija vuonna 2000 lentomäen MM-kisoissa Vikersundissa. Kyseessä on myös ainoa kerta kun hän selviytyi toiselle hyppykierrokselle arvokilpailuissa.
Nymfaion (Miletos)

| Nymfaion |
| --- | --- |
Sijainti:  Miletoksen arkeologinen alue, Balat, Didim, Aydın, Turkki
Koordinaatit:  37°31′43″N, 27°16′49″E
Rakennustyyppi:  nymfaion
Valmistumisvuosi:  n. 79–81 jaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nymfaion oli antiikin aikainen nymfaion eli nymfeille omistettu lähdekaivo Miletoksessa Vähässä-Aasiassa, nykyisessä Turkissa.
Historia

Nymfaionin rakennutti siinä olleen latinankielisen piirtokirjoituksen mukaan Marcus Ulpius Traianus. Tämä oli keisari Trajanuksen isä ja toimi Asian provinssin prokonsulina keisari Tituksen aikana 79–81 jaa. Piirtokirjoitus on kuitenkin tehty vasta Trajanuksen aikana. Trajanus kävi itse Miletoksessa vuonna 114, ja joskus Nymfaion mainitaan hänen rakentamakseen. Toinen, kreikankielinen piirtokirjoitus ilmoittaa, että Nymfaionia kaunistettiin vielä keisari Gordianus III:n aikana 241–244.
Rakennus

Nymfaion sijaitsi Miletoksen keskusaukion itälaidalla vastapäätä Buleuterionia, pohjoispuolisen Eudemoksen gymnasionin ja etelänpuolisen Eteläisen agoran välissä. Nymfaionin leveys oli noin 20,3 metriä. Sen taustarakennus oli kolmikerroksinen ja jäljitteli roomalaisen teatterin taustaseinää (scaenae frons). Jokaisessa kerroksessa oli vuorotellen neljä tai viisi syvennystä sekä aediculaa eli pienen temppelin näköistä veistoskomeroa, niin että jokaisen syvennyksen päällä oli aedicula ja aediculan päällä syvennys. Jokaisessa syvennyksessä ja aediculassa oli jonkun jumalan tai muun hahmon patsas. Yhteensä patsaita oletetaan näin olleen 27. Veistoksina esiintyivät ainakin Zeus, Hera, Athene, Leto, Artemis, Apollon ja Dionysos.
Nymfaionissa edessä oli vesiallas, jonka koko oli noin 16,2 × 6,4 metriä, ja sen edessä alempana pienempi allas, josta vettä saattoi ammentaa astioihin. Vesi virtasi altaaseen yhdeksästä syvennyksestä. Vesialtaan sivuilla oli taustaseinästä työntyvät kaksikerroksiset siipirakennukset, mikä teki rakennuksen pohjakaavasta U-kirjaimen muotoisen. Siipirakennuksissa oli pelkät pylväät ilman taustaseinää.
Nymfaionin alaosasta on säilynyt huomattava osa, ja myös paljon sen muita rakennuskiviä on edelleen paikalla. Rakennuksessa olleita veistoksia on Istanbulissa sekä Pergamon-museossa Berliinissä.
Niklas Wallenlind

| Niklas Wallenlind> Henkilötiedot |
| --- | --- |
Koko nimi:  Per Johan Niklas Wallenlind
Syntynyt: 21. marraskuuta 1968 (ikä 55) Göteborg, Ruotsi
Uran tiedot
Pituus:  185 cm
Laji:  400 m, 400 m aitajuoksu
Seura:  Mölndals AIK
Saavutukset
Paras sijoitus maailmanrankingissa:  Maailmantilastossa  400 m aidat : 1990: 9. (48,52)  1992: 9. (48,35)  1994: 24. (49,31)
Ennätykset:  200 m: 22,59 (1999) 400 m: 46,37 (1992) 110 m aidat: 13,88 (1993) 400 m aidat: 48,35 (1992)
 Tietolaatikko päivitetty 7. heinäkuuta 2024 
| Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Maa:   Ruotsi> Miesten yleisurheilu. |
| --- | --- | --- | --- |
|  Pronssia | Split 1990 | 400 m aidat |  |
| U20 EM-kilpailut  | U20 EM-kilpailut  | U20 EM-kilpailut  |  |
|  Kultaa | Birmingham 1987 | 400 m aidat |  |
Per Johan Niklas Wallenlind (s. 21.  marraskuuta 1968, Göteborg Ruotsi) on entinen ruotsalainen pikajuoksija, joka kilpailee 400 metrillä sekä 400 metrin aitajuoksussa. Hänen parhaat urheiluvuotensa ajoittuvat 1990-luvun alkupuoliskolle.
Ura

Niklas Wallenlind saavutti jo juniorivuosinaan menestystä rikkoessaan vuonna 1987 alle 18-vuotiaiden 400 metrin aitojen Ruotsin ennätyksen. Hän voitti vuonna 1987 400 metrin aidoissa alle 20-vuotiaiden Euroopan mestaruuden Birminghamissa.
Wallenlindin parhaat kisavuodet ajoittuivat 1990-luvun alkuun. Samaan aikaan hänne kanssaan Ruotsissa oli toinen kansainvälisen tason 400 metrin aitajuoksija Sven Nylander. Vuoden 1990 Splitin EM-kisoissa Wallenlind otti ainoan aikuisten sarjan mitalinsa eli pronssin ajalla 48,52, joka oli myös Ruotsin alle 23-vuotiaiden ennätys. EM-kulta meni Britannian Kriss Akabusille ja -hopea maanmies Nylanderille. Seuraavan vuoden Tokion MM-kisoissa Wallenlind eteni loppukilpailuun sijoittuen 8:ksi yli 50 sekunnin ajalla, vaikka oli juossut alku- ja välierissä alle 50 sekuntia. Vuoden 1992 Barcelonan olympialaiset olivat Wallenlindin uran huippukohta, sillä hän sijoittui loppukilpailussa 5:ksi juostuaan välierässä uuden Ruotsin ennätyksen 48,35, joka jäikin hänen uransa parhaaksi tulokseksi. Kisassa vei kultaa Yhdysvaltain Kevin Young uudella ME:llä 46,78. Vuoden 1993 Stuttgartin MM-kisoissa hän eteni helposti välieriin, jossa hän jäi erässään viimeiseksi karsiutuen yli 50 sekunnin ajalla. Helsingin vuoden 1994 EM-kisoissa hänelle kävi samoin kuin Stuttgart MM-kisoissa eli putoaminen välierässä helpon alkueräjuoksun jälkeen. Putoaminen oli tosin niukka eli yhdellä sadasosalla Wallenlindin ajan ollessa 49,31. Vuoden 1995 Göteborgin MM-kisat olivat Wallenlindin uran kansainvälisten suurkisojen viimeiset. Niissä hän putosi heti alkuerässä ajalla 49,91. Kaikkiaan Wallenlindin uraan mahtui siis yhdet olympialaiset, kolmet MM-kisat ja kahdet EM-kisat.
Wallenlind voitti päämatkansa eli 400 metrin aitojen Ruotsin mestaruuden neljä kertaa eli 1989, 1993, 1995 ja 1997. Lisäksi hän voitti kolme kertaa 400 metrin mestaruuden eli 1990, 1991 ja 1992. Sisäratojen Ruotsin mestaruuksia Wallenlindille kertyi kaikkiaan kuusi kappaletta.
Niklas Wallenlind osallistui urallaan 12 kertaa Suomi-Ruotsi -maaotteluun vuosina 1987-1999, joista vain vuosi 1988 jäi väliin. Niissä hän otti kolme voittoa 400 metrin aidoissa vuosina 1994, 1995 ja 1996.
Ura > Parhaat tulokset

48,35  Barcelona  5. elokuuta 1992 (Barcelonan olympialaiset, välierä)
48,52  Split  29. elokuuta 1990 (Splitin EM-kisat, loppukilpailu)
48,63  Barcelona  6. elokuuta 1992 (Barcelonan olympialaiset, loppukilpailu)
48,71  Barcelona  3. elokuuta 1992 (Barcelonan olympialaiset, alkuerä)
48,80  Split  28. elokuuta 1990 (Splitin EM-kisat, välierä)
48,85  Zürich 17. elokuta 1994 Timanttiliiga
49,31  Helsinki 8. elokuuta 1994 (Helsingin EM-kisat, välierä)
49,45  Zürich 4. elokuta 1993 Timanttiliiga
49,45  Helsinki 7. elokuuta 1994 (Helsingin EM-kisat. alkuerä)
49,47  San Jose 28. toukokuuta 1994
Työurasta

Niklas Wallenlind opiskeli Göteborgissa Chalmersin teknillisessä yliopistossa ja valmistui konetekniikan diplomi-insinööriksi. Hän on työskennellyt insinöörinä Ab SKF:n palveluksessa. Vuonna 2023 hän siirtyi alueelliseksi yleisurheilujohtajaksi Göteborgin alueelle. Jo aiemmin hän oli ollut ao. aluejärjestön hallituksessa.
Nälkä (romaani)

| Nälkä> Sult |
| --- | --- |

Alkuperäisteos
Kirjailija:  Knut Hamsun
Kieli:  norja
Julkaistu:  1890
Löydä lisää kirjojaKirjallisuuden teemasivulta
Nälkä (norj. Sult) on norjalaisen kirjailija Knut Hamsunin läpimurtoromaani, joka julkaistiin lopullisessa muodossaan vuonna 1890. Ennen romaanin julkaisemista Hamsun oli julkaissut osia teoksestaan tanskalaisessa Ny Jord -lehdessä vuonna 1888. Romaania on pidetty 1900-luvun kirjallisuuden lähtölaukauksena ja poikkeuksellisen taidokkaana esimerkkinä modernista psykologiaan perustuvasta kirjallisuudesta. Romaani perustuu Hamsunin omiin kokemuksiin köyhänä kirjailijana ennen kirjallista läpimurtoaan vuonna 1890. Fin de sièclen Kristianiaan (nyk. Oslo) sijoittuva teos seuraa nälkää näkevän nuoren miehen edesottamuksia.
Elokuvaversiot

Nälkä (2001), ohjaaja Maria Giese
Nälkä (1966), ohjaaja Henning Carlsen
ORP Sęp (2002)

| Sęp |
| --- | --- |


Aluksen vaiheet
Rakentaja:  Nordseewerke, Emden
Kölinlasku:  1963
Laskettu vesille:  24. kesäkuuta 1966
Palveluskäyttöön:  Norja: 17. elokuuta 1966 Puola: 16. elokuuta 2002
Poistui palveluskäytöstä:  Norja:2001
Tekniset tiedot
Uppouma:  435 t (pinnalla) 485 t (sukelluksissa)
Pituus:  45,4 m
Leveys:  4,6 m
Syväys:  4,3 m
Koneteho:  2 x Maybach-dieselmoottoria 24 000 bhp 1 x sähkömoottori 1 200 shp
Nopeus:  10 solmua (pinnalla) 17 solmua (sukelluksissa)
Miehistöä:  18
Aseistus
Aseistus:  8 x 533 mm torpedoputkea
ORP Sęp on Puolan laivaston Kobben-luokan sukellusvene. Alus on entinen Norjan laivaston KNM Skolpen, jonka Norjan hallitus luovutti 2002 Puolalle. Se on modernisoitu Gdanskissa.
Valmistus

Norja tilasi aluksen Nordseewerkeltä Emdenistä, missä köli laskettiin 1963. Se laskettiin vesille 24. maaliskuuta 1966 nimellä KNM Skolpen ja valmistui vielä samana vuonna 17. elokuuta.
Palvelus

Alus oli 2013 Puolan merivoimien palveluksessa, mutta sen modernisointi viivästyi rahoitusvaikeuksien vuoksi.
Olav S. Melin

Olav S. Melin
Martin Olav Selimson Melin (s. 23. maaliskuuta 1950 Pietarsaari) on suomalainen journalisti ja päätoimittaja. Koulutukseltaan hän on teologi. Melin oli Kotimaan päätoimittaja vuodesta 2005 vuoden 2008 lokakuun alkuun, jonka jälkeen hän on työskennellyt suomenruotsalaisen ajatushautomo Magman tiedotuksesta ja yhteiskuntasuhteista vastaavana.
Melin on ollut 1979–1982 suomenruotsalaisten kansankäräjien Folktingetin pääsihteeri. Hän työskenteli suomalaisen Kyrkpressenin päätoimittajana vuodet 1982–1999 ja sen jälkeen Tukholmassa Ruotsin kirkollisen lehden Kyrkans Tidningin päätoimittajana 1999–2004. Melin on palkittu Finlands Svenska Publicistförbundin palkinnolla 1998.
Olav S. Melin on Ingvar S. Melinin veli.
Nikon Grilli

| Nikon Grilli |
| --- | --- |
Kestoaika:  60 minuuttia
Pääosissa:  Niko Saarinen
Alkuperämaa:   Suomi
Verkko:  MTV3
Esitetty:  4. kesäkuuta 2012 – 30. marraskuuta 2012
Tuotantokausia:  1
Jaksoja:  109
Niko Grilli on 4. kesäkuuta 2012 MTV3-kanavalla alkanut chat-ohjelma, jota juonsi Niko Saarinen.
Aiheesta muualla

Facebook
Ognian Vassilev

Ognian Vassilev (s. 1952 Haskovo) on Porissa asuva bulgarialaissyntyinen kuoronjohtaja.
Vassilev suoritti vuonna 1977 Sofiassa Vasil Arnaudovin johdolla kuoronjohtajadiplomin. Vuosina 1981–84 hän työskenteli Bulgarian television taiteellisena kuoronjohtajana ja toimi 1987–91 Plovdivin musiikkiakatemian kuoronjohtolinjan opettajana.  Vuonna 1991 hän muutti Suomeen. Porissa hän on työskennellyt useiden kuorojen parissa, muun muassa Katajanmarjat-kuoron, Porfission ja Sempren sekä perustamiensa Porin Filharmonisen kuoron, Balanssin ja Temporin kanssa. 
  Vuodesta 1997 hän on työskennellyt myös Porin kaupungin kulttuuritoimen kuoronjohtajana.  Hänen johtamansa kuorot ovat menestyneet hyvin kansainvälisissä kilpailuissa.
Suomen Kuoronjohtajayhdistys valitsi Vassilevin Vuoden kuoronjohtajaksi 2011.
ORP Pińsk

| ORP Pińsk |
| --- | --- |


Aluksen vaiheet
Rakentaja:  Gdanskin telakka
Kölinlasku:  1920
Laskettu vesille:  20. lokakuuta 1920
Palveluskäyttöön:  1921
Poistui palveluskäytöstä:  upotettu 18. syyskuuta 1939
Tekniset tiedot
Uppouma:  110-112,5 t
Pituus:  34,5 m
Leveys:  5,5 m
Syväys:  0,8 m
Koneteho:  180-200 hp
Nopeus:  10 solmua
Miehistöä:  44
Aseistus
Aseistus:  2 x 105 mm haupitsia 5 x 13,2 mm konekivääriä
ORP Pińsk oli Puolan laivaston Warszawa-luokan jokimonitori toisen maailmansodan alussa ennen uppoamistaan.
Valmistus

Alus tilattiin 1920 kolmen sisaraluksensa kanssa Gdanskin telakalta, missä köli laskettiin vielä samana vuonna. Alus laskettiin vesille 30. huhtikuuta ja otettiin palvelukseen 1921.
Palvelus

Aluksen miehistö upotti aluksensa 18. syyskuuta 1939 estääkseen sen joutumisen Neuvostoliiton haltuun. Neuvostoliitto nostatti aluksen ja se liitettiin Neuvostoliiton laivastoon 1941 nimellä Zhitomir. Alus tuhottiin 1941 räjäyttämällä Saksan aloitettua hyökkäyksensä itään.
Odan piirikunta

Odan piirikunta (jap. 小田郡, Oda-gun) on yksi Japanin Okayaman prefektuurin piirikunnista. Siellä asuu 13 423 asukasta, ja väestö on ollut jo pitkään laskussa. Vuosina 2015-2020 väestö laski noin 800 hengellä eli 1,1 prosentilla. Väestötiheys on 148,1 asukasta neliökilometrillä ja pinta-ala 90,62 neliökilometriä.
Kunnat

Yakage
ORP Poznań

| ORP Poznań |
| --- | --- |
 ORP Poznań BALTOPS 2004 -sotaharjoituksessa

Aluksen vaiheet
Rakentaja:  Gdyńia
Kölinlasku:  22. toukokuuta 1989
Laskettu vesille:  5. tammikuuta 1990
Palveluskäyttöön:  8. maaliskuuta 1991
Tekniset tiedot
Uppouma:  1 675 t
Pituus:  95,8 m
Leveys:  10,8 m
Syväys:  2,38 m
Koneteho:  3 × Cegielski-Sulzer 6ATL25D -dieselmoottoria á 1 320 kW
Nopeus:  16,5 solmua
Miehistöä:  37
Aseistus
Aseistus:  4 x 23 mm ZU-23-2MR 2 x Strela-2M
ORP Poznań (runkonumero 824) on Puolan merivoimien Lublin-luokan maihinnousualus.
Valmistus

Alus tilattiin Gdanskin pohjoiselta telakalta, missä köli laskettiin 22. toukokuuta 1989 telakkanumerolla 767/4. Se laskettiin vesille 5. tammikuuta 1990 ja otettiin palvelukseen 8. maaliskuuta 1991. Se on nimetty Poznańin kaupungin mukaan.
Palvelus

Alus on 8. rannikkopuolustuslaivueen 2. miina- ja kuljetusviirikössä kotisatamanaan Świnoujście. Se on osallistunut lukuisiin kansainvälisiin sotaharjoituksiin kuten Strong Resolve 2002, Blue Game 2003, BALTOPS 2004 ja 2005. Anakonda 2006 harjoituksessa alus oli 8. laivueen lippulaivana.
Odd Aukrust

| Odd Aukrust |
| --- | --- |

Henkilötiedot
Syntynyt: 15. joulukuuta 1915 Tynset, Norja
Kuollut: 22. kesäkuuta 2008 (92 vuotta) Oppegård, Norja
Ammatti:  ekonomisti
Sukulaiset:  Kjell Aukrust (veli)
Odd Aukrust (15. joulukuuta 1915 Tynset – 22. kesäkuuta 2008 Oppegård) oli norjalainen taloustieteilijä. Hän väitteli tohtoriksi vuonna 1956 ja toimi Norjan tilastokeskuksen tutkimuspäällikkönä 1953–1984.
Aukrustin veli oli kirjailija ja kuvittaja Kjell Aukrust.
Aiheesta muualla

Kuvia tai muita tiedostoja aiheesta Odd Aukrust Wikimedia Commonsissa
ORP Ryś

| ORP Ryś |
| --- | --- |
 ORP Ryś

Aluksen vaiheet
Rakentaja:  Ateliers et Chantiers de la Loire, St. Nazaire
Kölinlasku:  28. toukokuuta 1927
Laskettu vesille:  22. huhtikuuta 1929
Palveluskäyttöön:  2. elokuuta 1931
Loppuvaihe:  romutettu 1956
Tekniset tiedot
Uppouma:  980 t (pinnalla) 1 250 t (sukellus)
Pituus:  78,5 m
Leveys:  5,9 m
Syväys:  4,2 m
Koneteho:  Vickers-dieselmoottori 1 800 hv (pinnalla) sähkömoottori 1 200 hv (sukellus)
Nopeus:  14,5 solmua (pinnalla) 9,5 solmua (sukellus)
Miehistöä:  46-54
Aseistus
Aseistus:  1 x 100 mm tykki 2 x Hotchkiss 13,2 mm ilmatorjuntakonekivääriä 4 x 550 mm torpedoputkea, joihin 16 torpedoa 40 × miinaa
ORP Ryś (suom. Ilves) (viirinumero N63) oli Puolan laivaston Wilk-luokan sukellusvene toisessa maailmansodassa.
Valmistus

Alus tilattiin Ranskasta St. Nazairesta Ateliers et Chantiers de la Loirelta, missä köli laskettiin 28. toukokuuta 1927. Se laskettiin vesille 22. huhtikuuta 1929 ja otettiin palvelukseen 2. elokuuta 1931.
Palvelus

Toisen maailmansodan alkaessa 1. syyskuuta 1939 Ryś osallistui Worekin suunnitelmaan Puolan rannikon puolustamiseksi. Seuraavana päivänä alus joutui ilmahyökkäykseen ja pinta-alusten maaliksi, jolloin pudotettiin ainakin 26 syvyyspommia. Se laski 3. syyskuuta 20 miinan sulun Helin niemimaan kärjestä 10 merimailia itään. Samana yönä alus joutui Saksan laivaston miinanraivaajien ja sukellusveneentorjunta-alusten piirittämäksi. Koska se ei päässyt karkuun, alus nousi pintaan tulittaen tykillä. Alus pääsi pakenemaan takaa-ajajiltaan.
Alus joutui 4. syyskuuta ilmahyökkäykseen. Lentokoneen pudottamat pommit aiheuttivat alukselle vaurioita kuten polttoainevuodon. Yön kuluessa alus kävi korjattavana Helin laivastotukikohdassa. Alus joutui lopulta vetäytymään taisteluissa saamiensa vaurioiden takia puolueettomaan Ruotsiin, jossa se internoitiin 17. syyskuuta.
Sodan päätyttyä Ryś palautettiin lokakuussa 1945 Puolaan, jossa se oli Puolan kansantasavallan laivastossa, kunnes se poistettiin 1955 palveluksesta. Alus romutettiin 1956.
Nokia X1-00

| Nokia X1-00 |
| --- | --- |
Valmistaja:  Nokia
Julkaistu:  maaliskuu 2011
Käyttöverkot:  EGSM 900/1800
Mitat:  112 × 47 × 16 mm
Paino:  91 g
Näyttö:  1,8" TFT-näyttö
Näytön kuvatarkkuus:  128 × 160 pikseliä
Värien lukumäärä:  65 536
Muisti:  500 nimipaikkaa osoitekirjassa, MicroSD-muistikorttipaikka (tuki max 16 Gt korteille)
Kamera:  ei
Radio:  on
Musiikkisoitin:  MP3
Valmiusaika:  1 466 h
Puheaika:  13 h
Käyttöjärjestelmä:  Series 30
Liitännät:  2 mm latausliitäntä, 3,5 mm audioliitäntä
Muuta:  taskulamppu
Infobox OKNimi-testi OK: 
Nokia X1-00 on maaliskuussa 2011 julkaistu kehittyville markkinoille suunnattu matkapuhelinvalmistaja Nokian valmistama matkapuhelin, jonka hintaluokka on noin 35 euroa ilman veroja. Nokia X1-00:ssa on 106 fonin kaiutin.
Tietoja

Numeronäppäimistö
1 320 mAh BL-5J-akku (Li-Ion)
Kalenteri, muistio, laskin ja puhuva herätyskello
Viisi esiasennettua peliä (Sudoku, Snake Xenia, Beach Rally, Forbidden Treasure ja Vacation Solitaire)
Värivaihtoehdot: oranssi, sininen ja tummanharmaa
Otto Pihlajisto

Otto Antinpoika Pihlajisto (1885 – 11. helmikuuta 1938) oli sekatyömies Lopelta ja Lopen punakaartin esikuntapäällikkö Suomen sisällissodan aikana. Hän komensi myös paikkakuntansa punakaartin lentävää osastoa ja osallistui Vihdin joukkomurhiin ja Lopen murhiin. Sodan lopussa Pihlajisto pakeni Venäjälle, missä hän kävi punaupseerikoulun ja esiintyi nimillä Joonas Keltaranta ja Gabriel Heinonen. Hän palveli Tšekassa ja työskenteli Kontupohjassa puuseppänä. Hänet vangittiin Stalinin puhdistuksissa ja ammuttiin Karhumäessä.
Nord-Pas-de-Calais’n kaivosalue

Nord-Pas-de-Calais’n kaivosalue on alue Pohjois-Ranskassa, jossa kaivettiin hiiltä 1700-luvulta 1900-luvulle. Alueella on yhteensä 109 kaivosta, joista vanhin on 1850-luvulta, hissirakennelmia, sivukivikasoja, joista suurimmat kohoavat 90 metrin korkeuteen. Niiden lisäksi alueella on vanhoja kaivosratoja ja kaivoskyliä. Alue on Unescon maailmanperintökohde vuodesta 2012.